### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 30. oktober 2019 har vedtaget Magistratens foranstående indstilling af 21. oktober 2019.

Endelig vedtagelse af forslag til Lokalplan nr. 1102, Boliger vest for Elmehøjen, [adresse], og Kommuneplantillæg nr. 48.

### Resumé

Lokalplanområdet ligger i [adresse] i byzone og omfatter cirka 5,2 ha.

[adresse] ejer arealet og har udbudt det til salg for at kunne realisere udviklingsplanen for [adresse]. Lokalplanen muliggør etablering af cirka 215 boliger på 1-3 etager med fælles opholdsarealer og fordelingsvej og mulighed for kælder.

Med udgangspunkt i [adresse] mål om et tæt byområde med varierende bebyggelse og byrum er det planens vision at skabe en bæredygtig bydel. Lokalplanforslaget er ikke i overensstemmelse med Kommuneplan 2017 og ledsages af forslag til kommuneplantillæg nr. 48.

Lokalplanområdet omfatter tre rammeområder med mulighed for 11.500 m2 byggeri i 2-4 etager. Lokalplan nr. 1102 giver mulighed for op til 20.000 m2 byggeri i 1-3 etager og samler området i ét rammeområde.

Lokalplanforslaget har været fremlagt i offentlig høring i fire uger og igen i tre uger. Der indkom i alt 13 høringssvar. I begge høringsrunder omhandlede svarene primært bygningshøjder, infrastruktur og bevoksning.

På baggrund af første høring er der tilføjet et nyt kortbilag til lokalplanforslaget, Kortbilag 6 Princip for Etagehøjder. Samtidig er der ændret en bestemmelse om nedtrapning af bebyggelsen, så der ikke lægges uhensigtsmæssige bindinger på bebyggelsen uden at højne kvaliteten. Det foreslås, at øvrige indsigelser ikke giver anledning til ændringer i lokalplanforslaget. Der er dog foretaget redaktionelle ændringer.

### Indstilling

At 1) forslag til lokalplan nr. 1102 vedtages endeligt (med de ændringer, der fremgår af indstillingens afsnit 5.8),

At 2) forslag til Tillæg nr. 48 til Kommuneplan 2017 vedtages endeligt, og

At 3) indsigelser besvares, som det fremgår af indstillingens afsnit 5.7 og bilag 4.

### Sagens forløb

15-10-2019 Borgmesterens Afdeling påtegning
Fremsendes til Magistraten.

Borgmesterens Afdeling har ingen bemærkninger til indstillingen.

 21-10-2019 Magistraten
Fremsendes til [adresse] med bemærkning, at Magistraten i mødet den 21. oktober 2019 anbefaler, at byrådet tiltræder Magistratsafdelingen for Teknik og Miljøs indstilling af 2. oktober 2019.
 30-10-2019 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 30. oktober 2019 har vedtaget Magistratens foranstående indstilling af 21. oktober 2019.